DIE WARE GOD IS OPSYGESTOOT
Die humaniste se antwoord op hierdie vraag is dat mense se lewens voorheen (byvoorbeeld gedurende die donker middeleeue) nie hoë waarde gehad het nie. Maar in 2010 in die "nuwe" Suid-Afrika onder ANC/SAKP regering het ons van die heel hoogste moordsyfers in die wêreld en is sedert April 1994 al ongeveer 350 000 vermoor, waarvan baie wreedaardig en barbaars.
Dit is duidelik dat vandag in 2010 die toestand maar steeds dieselfde is: Menselewe het steeds nie veel waarde nie. Hier te lande word mense vermoor vir so min as 'n tweedehandse selfoon of R5,00 in 'n beursie. Wat het daardie 350 000 vermoordes se "reg op lewe" hulle gehelp? Absoluut niks!
Dr Marinus Wiechers, ons mede-broeder en voormalige hoogleraar in die regte, is van mening dat al die argumente vir of teen die doodstraf almal eintlik ewe geldig is (artikel op die webwerf LitNet van 4 Junie 2008).